Diari Oficial de la Generalitat Valenciana


Sumari del DOGV 4416, del 13-01-2003 (2002/14271)

Informació pública de la proposta de programa d'actuació integrada de la unitat d'execució sector 10 de sòl industrial de Loriguilla, composta d'alternativa tècnica i projecte d'urbanització.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14081


Organisme emissor
:   Ajuntament de Loriguilla

Tipus de document
:   Anunci

Informació pública de la proposta de programa d'actuació integrada de la unitat d'execució sector 10 de sòl industrial de Loriguilla, composta d'alternativa tècnica i projecte d'urbanització. [2002/M14528]
  
Mitjançant el present edicte, i en compliment de l'establit en l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana (en endavant LRAU), es comunica que la mercantil Servicios y Contratas Prieto, SA ha presentat proposta de programa d'actuació integrada de la U.E. sector 10 de sòl industrial de Loriguilla, composta d'alternativa tècnica i projecte d'urbanització.
  
Mitjançant este edicte es comunica l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana de la documentació integrant de la proposta d'actuació integrada de la unitat d'execució sector 10 de sòl industrial de Loriguilla (València), promoguda per la mercantil Servicios y Contratas Prieto, SA, així com que durant el termini esmentat podran consultar-se els dits documents a l'oficina tècnica de l'Ajuntament de Loriguilla i presentar-hi, per a la seua incorporació a l'expedient, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran en el Registre General de l'Ajuntament, en plica tancada, en els cinc dies hàbils següents, comptats des del venciment del termini d'informació pública, amb la documentació establida en els apartats C) i D) de l'article 32 de la LRAU.
  
Els terminis anteriors quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia legalment prevista.
  
L'acte d'obertura de pliques tindrà lloc en l'Ajuntament el dia hàbil següent a la conclusió del termini per a presentar-les, amb l'acreditació prèvia davant l'Ajuntament del compliment del que disposen els articles 45 i 46 de la LRAU.
  
Tot això d'acord amb l'establit en l'article 46, següent i concordants de la Llei Reguladora de l'Activitat Urbanística.
  
Per a donar compliment a l'establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, el present edicte es publicarà al tauler d'edictes de l'Ajuntament junt a una relació dels titulars cadastrals de les finques que queden incloses dins de l'àmbit del programa d'actuació integrada.
  
Es recorda, així mateix, que l'Ajuntament, per acord del Ple de data 29 d'octubre de 2001, té aprovades unes bases orientatives per a la presentació de proposicions juridicoeconòmiques.